
Ymateb ysgrifenedig - Cynnig ar gyfer prosiect cymunedol ysgol

Ar gyfer yr aseiniad yma, mae’n hanfodol fy mod i’n dilyn canllawiau BERA (2024) er mwyn sicrhau bod manylion adnabod yr ysgol yn aros yn gyfrinachol. Bwriedir i gyfeirio at yr ysgol fel “ysgol X” trwy gydol aseiniad yma. Mae cyd-destun ysgol X yn amlinellu eu bod nhw’n canolbwyntio ar wella dysgu trwy ddefnyddio technolegau modern. Mae ysgol X yn wedi’i sefydlu yn ardal gwledig ac yn cynnig cyfleoedd eang ar gyfer datblygiad creadigol, corfforol, a’r gallu i ymgysylltu â’r Gymraeg. Noda ar wefan ysgol X, gyda dosbarthiadau cyfyngiedig iawn, mae’r ysgol yn gallu rhoi sylw personol i bob disgybl, gan sicrhau eu bod yn cael y cefnogaeth a’r cyfle i ffynnu (Ysgol Griffith Jones, dim dyddiad). Ar ddiwrnod ymchwil yn ysgol X darganfyddais bod yr ysgol yn cynnal nifer o ddigwyddiadau cymdeithasol, mor belled mae’r ysgol wedi cynnal teithiau gerdded/darllen/beicio noddedig, shoe ffasiwn, ras hwyaid, clwb garddio sydd wedi cydweithio gyda’r cyngor i blannu coed ger afon y dref. Noda hefyd mewn cylchlythyr tymor ysgol X bod “Bingo Ben” yn noson flynyddol llwyddiannus iawn a chodwyd £3,360 gan y CRaCh (Cymdeithas Rhieni a Chymuned) o ganlyniad i’r noson cymdeithasol, mae’r digwyddiad yn cael ei ddisgrifio fel “nice to see the hall full and everyone socializing, while playing bingo” (Ysgol Griffith Jones, 2022). Dyma’r ffocws byddaf yn cynnig ac yn ceisio i ddatblygu ar gyfer prosiect cymunedol ysgol X. Dweisir y ffocws yma oherwydd mae’n noson sydd wedi bod yn lwyddiannus o’r blaen, mae’r arian a chodwyd yn mynd tuag at adnoddau newydd i’r disgyblion ac i’r gymuned a mae’n ddigwyddiad a allai cael ei ddatblygu ymhellach i gefnogi’r ysgol a’r gymuned. Mae adroddiad gan Estyn (dim dyddiad) oedd yn cynnwys deuddeg astudiaeth achos yn nodi bod yr ysgolion cymunedol fwyaf effeithiol yn cryfhau eu ymgysylltiad gyda’r gymuned a’r teuluoedd. Noda hefyd yn yr un adroddiad bod ysgolion cymunedol effeithiol yn darparu gwasanaethau ac ystod o gymorth drwy ddarparu neu gydleoli hybiau i wasanaethu yn y gymuned (Estyn, dim dyddiad). 
Dewisir “Bingo Ben” fel ffocws ar gyfer prosiect cymunedol ysgol oherwydd mae’r noson blynyddol wedi profi i fod yn lwyddiant yn flaenorol ond mae yna posibilrwydd i ddatblygu’r digwyddiad ymhellach gan gynnwys disgyblion yr ysgol a’r gymuned lleol. Y syniad yw i gynnal ffair cymunedol ar noson Bingo Ben ac i ddarparu gwobrau o gwmnïau’r cymuned lleol yn ogystal a chynnyrch o ffermydd lleol. Noda Schaps, Battistich a Solomon (2003) bod eu ymchwil ar Prisiect Datblygu Plant (PDP) wedi bod yn effeithiol wrth gryfhau ymdeimlad disgyblion o gymuned yn yr ysgol, a oedd yn ei dro yn meithrin cymhelliant a dyheadau academaidd, canlyniad i’r disgyblion a oedd yn gysylltiedig â chymeriad dymunol, dysgu cymdeithasol ac emosiynol, ac osgoi ymddygiadau problemus. Mae’r ymchwil PDP hefyd yn awgrymu bod rhoi blaenoriaeth ar adeiladu’r gymuned yn yr ysgol yn rhoi ffocws cryf ar gyfer gwella ymarfer addysgol, ac yn enwedig ar gyfer ymarfer sydd wedi'i anelu at helpu plant i fod yn ofalgar, egwyddorol, ac yn effeithiol i helpu’r plant fod yn anhunanol ac yn rhyngbersonol. Parhaodd y buddion yn ystod yr ysgol ganol (middle school yn yr UDA), a daeth rhai effeithiau newydd, yn fwyaf nodedig effaith sylweddol ar gyflawniad academaidd sy’n awgrymu bod cynnwys disgyblion saith i un ar ddeg oed yn werthfawr pan yn paratoi digwyddiadau cymunedol. Mae’r ymchwil yma hefyd yn nodi nad oedd y PDP yn hyrwyddo cyflawniad academaidd yn gyson yn ystod y blynyddoedd cynnar ac felly efallai dylai’r disgyblion yng nghyfnod allweddol dau cymryd rhan yn y prosiect cymunedol yn unig. 
Noda Miller (1995) gall ysgolion gwledig, gan weithio mewn partneriaeth ag arweinwyr a thrigolion lleol, gael effaith gadarnhaol ar hyfywedd cymunedol. Mae hyn yn arbennig o wir pan fydd disgyblion, gan weithio ochr yn ochr ag oedolion, yn cael cyfleoedd ystyrlon i gymryd rhan mewn dysgu yn y gymuned sy'n diwallu anghenion y gymuned wrth fynd i'r afael ag anghenion dysgu myfyrwyr ar yr un pryd. Mae’r ddatganiad yma’n awgrymu gall disgyblion ysgol X cydweithio gyda aelodau’r gymuned lleol pe bai ar stondynau yn y ffair neu wrth ddarparu’r gwobrau. 
Ar y llaw arall, awgryma Klein (2007) fod perthnasoedd yn aml yn gymhleth. Mae’n dadlau mewn ardaloedd gwledig, mae pobl yn aml wedi adnabod ei gilydd ers blynyddoedd lawer ac weithiau mae teuluoedd yn adnabod ei gilydd ers cenedlaethau. Mae'r un bobl yn aml yn cymryd rhan mewn mwy nag un sefydliad. Mewn ardaloedd gwledig, mae pobl yn dibynnu ar ei gilydd am gymorth mewn amseroedd caled neu am gymorth mewn argyfwng. Mae hyn yn eu gwneud yn gochel ynghylch gwneud unrhyw beth a allai achosi tramgwydd—gan gynnwys codi arian yn bendant neu ofyn i bobl am arian yn uniongyrchol. Noda Klein (2007) nid yw pobl wledig eisiau ymddangos yn wthiol yn eu ceisiadau i gymydog yn rhannol oherwydd eu bod yn gwybod, os oes ganddynt argyfwng meddygol yng nghanol y gaeaf ac na allant ddechrau eu car, efallai y bydd angen iddynt ffonio'r person hwnnw. 
Mae’n bwysig nodi bod gan ysgol X amrywiaeth o ddisgyblion a fel mae Nygreen, Kwon a Sánchez (2006) yn nodi, mae'n bwysig ystyried y ffyrdd y mae ieuenctid yn uniaethu o ran hil, dosbarth, rhywedd a diwylliant, tra dylid holi rôl cynghreiriaid oedolion mewn prosiectau a arweinir gan bobl ifanc. Er mwyn sicrhau llwyddiant ffair cymunedol a noson Bingo Ben mae’n ddelfrydol ein bod ni’n creu amgylchedd ddiogel ar gyfer y prosiect cymunedol gan fod creu perthnasoedd ymddiriedaeth yn ganolog i ddenu’r gymuned. Noda Nygreen, Kwon a Sánchez (2006) bod gwaith ar y cyd yn dangos bod ieuenctid yn gallu nodi materion a phroblemau y maent yn eu hwynebu yn eu cymunedau a'u bywydau. Gall hyn gael effaith cadarnhaol ar iechyd a lles y plant, eu teuluoedd, yr athrawon a’r gymuned. Noda Adran Iechyd y Cyhoedd (2022 a ddyfynwyd yn Rhwydwaith Llesiant Integredig, 2023) bod hi’n mynd yn fwy heriol i “gymunedau fyw bywydau bodlon ac iach, gydag anghydraddoldebau wedi’u mwyhau o ganlyniad uniongyrchol neu anuniongyrchol i Covid 19”. Noda Rhwydwaith Llesiant Integredig (2023) eu bod nhw’n ceisio sefydlu dull cynhwysfawr o feithrin lles ac atal cymunedol, sy'n integreiddio adnoddau llesiant amrywiol wedi'u teilwra i leoliadau penodol. Er bod yr achos yma’n denu sylw at lles oedolion, gall yr un fath o berthnasau cael ei ddatblygu o ganlyniad i ffair cymunedol a noson Bingo Ben. Efallai byddai trefnu un noson coffi a chlonc pob wythnos i athrawon, rhieni, plant ar gymuned fod yn fuddiol os oes yna alw amdano. Mae hefyd yn bwysig i nodi bod unigolion iach a hyderus yn un o’r dibenion yng nghwricwlwm i Gymru, a gall hyn fod yn ffordd effeithiol i sicrhau llesiant yn y gymuned yn ogystal â’r disgyblion (Llywodraeth Cymru, 2015).
Mae’r pwysigrwydd o adeiladu partneriaethau teuluol – ysgol – cymunedol yn cael ei uwcholeuo yng ngwaith Dorfman a Fisher (2002) lle maent yn nodi bod yr ysgolion yr oeddent yn astudio wedi gweld enillion trawiadol ers gweithredu eu strategaethau cynnwys teulu. Cred Dorfman a Fisher (2002) bod partneriaethau teuluol ysgol effeithiol yn arwain at well llwyddiant disgyblion ac yn yr ysgolion yr oeddent yn astudio, mae partneriaethau wedi'u seilio ar foeseg, gan feithrin perthynas â theuluoedd drwy gydol y flwyddyn. Annoga'r perthnasoedd personol hyn rhwng addysgwyr a theuluoedd cyd-ddealltwriaeth o anghenion addysgol plant. Hefyd, maent yn nodi taw perthynas sy'n meithrin parch a pharch cynhwysiant, sy'n cefnogi teuluoedd ac addysgwyr wrth iddynt weithio i helpu plant a’r ieuenctid llwyddo, yw'r arferion dyddiol o gynnwys teuluoedd a allai fod yn rhan o bob ysgol (Dorfman a Fisher, 2002).
Nodau’r prosiect yma yn syml yw i adeiladu perthnasoedd newydd a chadarn rhwng y disgyblion, rhieni, teuluoedd a’r gymuned yn ogystal â chodi arian ar gyfer adnoddau newydd i’r ysgol a’r gymuned. Y gobeithiad yw i greu amgylchedd cefnogol sy’n hyrwyddo llesiant i’r gymuned a phawb sy’ gyda perthynas i’r ysgol yn ogystal â disgyblion fel eu bod nhw’n cael yr ymdeimlad o berthyn i’r gymuned. Noda pwysigrwydd o hyrwyddo llesiant gan Nana Ryder (2018) lle awgryma ei fod hi’n angenrheidiol i ymarferwyr sy’n cymryd rhan i weithio gyda plant a phobl ifanc “ar adeg eithriadol o ddylanwadol y neu bywydau” i fod yn agored i gwestiynu beth yw eu dealltwriaeth nhw o iechyd a lles. 
Yr agwedd cyntaf o’r brosiect yma yw i benderfynnu ar leoliad y bydd y ffair cymunedol a Bingo Ben yn cymryd lle. Yn flaenorol mae ysgol X wedi bod yn cynnal Bingo Ben yn flynyddol yn neuadd yr ysgol ar ddiwedd mis Mehefin lle roedd y CRaCh yn gyfrifol i gynllunio’r noson. Bydd cadw’r un lleoliad a’r un adeg y flwyddyn yn gwneud synwyr i beidio a chymhlethu’r ddigwyddiad, fel y nodais uchod, mae’r noson Bingo Ben wedi bod yn lwyddiannus dros ben ac felly pwrpas y prosiect yma yw i’w ddatblygu ymhellach. Mae’n bwysig nodi hefyd fod ardal allanol gyda ysgol X ger y neuadd ac felly mae defnydd yr ardal hon yn opsiwn ar gyfer y ffair. Er bod gan rhai pryderon wrth ddefnyddio’r ardal allanol fel noda Maynard a Waters (2007) fod rhai athrawon yn poeni am ddiogelwch a'r posibilrwydd o ymgyfreitha os bydd plentyn yn cael ei frifo. Noda Norðdahl a Einarsdóttir (2015) yn eu ymchwiliad mewn i ddefnydd algylchedd allanol a blaenoriaeth plant o’r ardal allanol, roedd y plant eisiau herio eu hunain yn ogystal â bod yn ddiogel, archwilio pethau, bod mewn cysylltiad ag eraill, dod o hyd i nythod neu greu nythod a mwynhau pethau hardd yn yr awyr agored. Roedd y plant yn gwerthfawrogi'r amgylchedd naturiol yn fawr ac yn hoffi amrywiaeth mewn offer chwarae. Mae hyn yn cyfle i’r ysgol greu hysbyseb dda i’w hunan gan arddangos y cyfleusterau sydd ganddynt mor belled i darpar rieni. 
Ar gyfer y cynnig prosiect yma, yn ogystal â CRaCh, bydd gofyn ar ddisgyblion oed saith i un ar ddeg i gyfrannu at gynllunio’r ffair hefyd, pe bai wrth greu posteri a’u ddarparu o gwmpas y dref, yn helpu galw rhifau allan yn ystod y gemau bingo, coresawu aelodau’r gymuned wrth y drws, darparu gwobrau a helpu ar stondynau busnesau lleol. Fel mae Fox a Williams (1991) yn nodi, mae tri rheswm sylfaenol dros gynnwys teuluoedd plant ysgol ac aelodau eraill o'r gymuned ar dimau cynllunio i wella arferion gorau ar gyfer pob disgybl mewn ysgolion lleol. Y rhesymau maent yn nodi yw bod gan ddisgyblion yr hawl i gymryd rhan, gall plant fod yn eiriolwyr gorau'r ysgol ac yn olaf, mae ganddynt wybodaeth. profiad, safbwyntiau ac adnoddau eraill gall fod yn fudd mawr i'r broses gynllunio. Amcan arall y brosiect yma yw i ddatblygu hyder y disgyblion gan fod hyn yn rhan o’r ddatganiadau sy’n bwysig i faes dysgu a phrofiad iechyd a lles (Llywodraeth Cymru, 2022) yn ogystal a chreu perthynas gyda’r gymuned lleol. Yn debyg i hyn, gan fuddsoddi amser i ddod yn fwy gwybodus ac ymgysylltu'n fwy â'r gymuned lleol, gall arianwyr a phenderfynwyr ddatblygu ac adeiladu eu gallu i adnabod pryd a lle mae angen cymorth i gael gwared ar rwystrau lleol a chyflwyno potensial newydd (Cronfa Gymunedol y Loteri Genedlaethol, 2023). Efallai ei fod hi’n syniad i wahodd y cyngor lleol i’r ffair gymunedol neu hyd yn oed darparu stondyn iddynt.
O ganlyniad i’r prosiect cymunedol yma, gobeithiwyd i godi arian ac i gryfhau’r perthynas rhwng staff yr ysgol, y rhieni/teuluoedd a’r gymuned leol. Gobeithiwyd hefyd gael effaith cadarnhaol ar lesiant disgyblion, rhieni a theuluoedd y gymuned gyda’r botensial o gynnal sesiynau coffi a chlonc yn wythnosol er mwyn sicrhau bod y gymuned lleol yn cael cyfle i gwrdd a chymdeithasu. Mae astudiaethau gan Oakman et al. (2020) yn awgrymu bod effeithiau gweithio gartref ar iechyd meddwl a chorfforol unigolion yn amrywio'n sylweddol. O’r ffair cymuned gallwn ofyn i’r unigolion sy’n gweithio gartref os oes ganddyn nhw’r diddordeb i ddatblygu sesiwn o’r fath.
Mae gan ysgol X yr adnoddau i gynnal ffair gyda digon o byrddau a chadeiriau ar gyfer stondynau a’r noson bingo ac felly nid oes yna lawer o gostau ychwanegol heblaw am coffi a thê. Fel mae Body (2017) yn nodi, mae canfyddiadau ei ymchwil yn cynnig, pan fydd ysgolion cynradd yn canolbwyntio'n rhagweithiol ar godi arian, buddsoddi mewn pobl o ran amser a'u sgiliau, a chreu naratif codi arian cadarnhaol sy'n cofleidio anghenion ysgolion a chymunedau lleol, gall ysgolion cynradd lwyddo i ddenu cefnogaeth dyngarol sylweddol, a all fod yn drawsnewidiol i gymuned yr ysgol. Mae ysgol X yn lwcus bod ganddyn nhw’r CRaCh i’w helpu i gynnal y prosiect yma. Er hyn, mae Harris a Goodall (2008) yn dadlau bod ymgysylltiad rhieni â dysgu plant yn y cartref yn gwneud y gwahaniaeth mwyaf i gyflawniad myfyrwyr. Mae'r rhan fwyaf o ysgolion yn cynnwys rhieni mewn gweithgareddau yn yr ysgol mewn amrywiaeth o ffyrdd ond mae'r dystiolaeth yn dangos, nid yw hyn yn cael fawr o effaith, os o gwbl, ar ddysgu dilynol a chyflawniad pobl ifanc.
Er mwyn mesur effaith y prosiect cymunedol yma, gallwn ddarparu holiaduron i’r plant, rhieni a’r gymuned ar ffurf cod QR sy’n gofyn cwestiynau yn seiliedig ar y defnydd o stondynau busnesau lleol, graddio faint oeddent yn hoffi’r defnydd o wobrau wedi’u casglu wrth busnesau lleol er enghraifft cynyrch ffermwyr a siopau lleol i’r gymuned. Yn ogystal â hyn, bydd angen gofyn iddynt os oes ganddynt diddordeb mewn cynnal sesiynau lles coffi a chlonc yn wythnosol. Fel mae Phellas, Bloch a Seale (2020) yn nodi, mae gan arolygon sy'n defnyddio holiaduron hunan-gwblhau rai manteision amlwg dros gyfweliadau wyneb yn wyneb. Rhai o’r manteinion maent yn amlinellu yw, mae holiaduron yn rhad i'w gweinyddu, yr unig gostau yw'r rhai sy'n gysylltiedig ag argraffu neu ddylunio'r holiaduron, eu postio neu eu dosbarthu'n electronig. Yn ogystal â hyn, mae defnyddio holiaduron hunan-gwblhau yn lleihau gwallau rhagfarnllyd a achosir gan nodweddion y cyfwelydd a'r amrywioldeb mewn sgiliau cyfwelwyr. Hefyd, mae absenoldeb cyfwelydd yn rhoi mwy o anhysbysrwydd i'r ymatebydd a phan fydd pwnc yr ymchwil yn sensitif neu'n bersonol, gall gynyddu dibynadwyedd yr ymatebion. Gan gofio er mwyn i’r ymchwil mesur effaith yma fod yn foesegol, bydd rhaid dilyn canllawiau BERA (2024) sy’n amlinellu bydd hawl gan y cyfranogwyr i beidio a chymryd rhan os nad ydynt eisiau, ac i gadw hunaniaeth y cyfranogwyr yn gwbl cyfrinachol. Bydd y defnydd o cod QR yn ffordd dd ai sicrhau bod gan y cyfranogwyr dewis i’w gwblhau.
Er hyn, noda Phellas, Bloch a Seale (2020) hefyd bod gan holiaduron anfanteision er enghraifft mae’n rhaid i holiaduron fod yn fyr a rhaid i'r cwestiynau fod yn syml gan nad oes cyfle i ymchwilio nac egluro camddealltwriaethau. Hefyd, nid oes rheolaeth dros bwy sy'n llenwi'r holiadur, ac ni all yr ymchwilydd fyth fod yn siŵr bod y person cywir wedi cwblhau'r holiadur. Mae'n annhebygol y bydd y rhai sydd â lefelau isel o lythrennedd neu fynediad gwael at e-bost neu'r rhyngrwyd yn cwblhau holiadur, sy'n golygu eu bod wedi'u heithrio o'r astudiaeth. Yn olaf, noda Phellas, Bloch a Seale (2020) hefyd bod cyfraddau ymateb yn tueddu i fod yn isel ac mae'n anodd gwybod nodweddion y rhai nad ydynt wedi llenwi'r arolwg a sut y bydd eu diffyg ymateb yn effeithio ar y canfyddiadau. Cytuna Barriera-Viruet et al. (2006) gan awgrymu bod y defnydd o holiaduron yn amheus.
Yn wahanol i hyn, noda Wei a Moyer (2008) bod arolygon holiadur yn ddefnyddiol ar gyfer casglu gwybodaeth ond mae dyfnder y wybodaeth a gafwyd trwy arolwg holiadur yn gyfyngedig. Noda Wei a Moyer (2008) hefyd bydd angen cynllunio samplu a danfon yn ofalus a dylai ceisiadau fod yn fyr. Maent hefyd yn dweud dylai'r ffordd y caiff cwestiynau eu heirio ystyried y grŵp targed ac felly efallai bod darparu dwy wahanol holiadur yn syniad da sef un i’r oedolion ac un wahanol, mwy syml i’r disgyblion. Fel rheol gyffredinol, dylent fod yn glir ac yn hawdd eu deall a rhaid i opsiynau ymateb mewn fformatau amlddewis gyd-fynd â categorïau presennol yng nghyd-destunau go iawn dwyieithog (Wei a Moyer, 2008). 
Fel gwelir yn atodiad un, mae yna lawer o gryfderau i’r prosiect cymunedol yma. Mae gan ysgol X y cyfleusterau addas i gynnal ffair a Bingo Ben gyda lleoliad cyfleus yn neuad yr ysgol ac yn yr ardal allanol ger y neuadd. Mae hyn yn gryfder hefyd i gynnal y brosiect gan ein bod ni’n gallu cadw costau yn isel. Cryfder arall yw bod y prosiect yma’n hybu’r ysgol a’r staff i gymdeithasu gyda’r rhieni, teuluoedd a’r gymuned ac mae’n ddigwyddiad sy’n hyrwyddo adeiladu perthynas gyda’r gymuned. Gall y prosiect yma hefyd wneud lles i’r disgyblion a fydd yn cymryd rhan gan ei fod yn gyfle iddynt ymrwymio i brosiect sydd o fudd iddynt trwy hefyd datblygu hyder y disgyblion pan yn cyfathrebu gyda’r rhieni, y busnesau lleol ac yn buddsoddi i ddysgu am y fath o gynnyrch mae’r ffermwyr yn darparu. Cryfder arall am y brosiect cymunedol yma yw bod ysgol X wedi llwyddo i godi arian yn y gorffennol wrth cynnal noson Bingo Ben yn unig, bydd ychwanegu ffair cyn y noson bingo yn creu cyfleoedd i’r disgyblion a’r gymuned ddod i adnabod perchnogion y busnesau lleol a’r ffermwyr. Noda Tissington (2008) bod damcaniaethau newydd yn cwestiynu ac yn adeiladu ar ddarganfyddiadau cynharach yn gyson. Mae etholeg yn amlygu gwerth addasol, neu oroesi, ymddygiad ymgeisydd a'i hanes esblygiadol. Mae theori gymdeithasolddiwylliannol Vygotsky yn edrych yn fanylach ar berthnasau cymdeithasol sy'n meithrin datblygiad a thrwy ddeialogau cydweithredol gydag aelodau aeddfed o'r maes, mae ymgeiswyr yn caffael cymwyseddau unigryw, addasol diwylliannol. 
Mae’n bwysig hefyd i ystyried y gwendidau o’r prosiect cymunedol yma. Un gwendid gall fodoli yw os mae yna diffyg staff neu gwirfoddolwyr sy’n dangos parodrwydd i helpu drefnnu a chynnal y digwyddiad. Gall hyn gael effaith negyddol a rhoi pwysau ychwanegol ar aelodau’r CRaCh os nad oes yna lawer o gefnogaeth. I osgoi hyn, gallwn enwebu rhai disgyblion i helpu gynllunio’r ddigwyddiad. Fel noda Cyngor Sir Gaerfyrddin (2024) “mae gan bob plentyn a pherson ifanc yr hawl i roi ei farn/barn ynghylch penderfyniadau sy'n effeithio arnynt”. Mae Cyngor Sir Gaerfyrddin (2024) hefyd yn nodi bod “Erthygl 12 o Gonfensiwn y Cenhedloedd Unedig ar Hawliau’r Plentyn” yn amlinellu hyn ac yn ychwanegol, lle bo modd, dylent gymryd rhan mewn gwneud penderfyniadau fel pennu targedau, asesu eu hanghenion, dewis ysgolion, cynnal adolygiadau blynyddol, ac ad-drefnu ysgolion. Dylent deimlo'n hyderus bod eu barn yn cael ei chydnabod ac y gellir eu gwrthwynebu. 
Gwendid arall gall fodoli yw’r botensial o ddiffyg gwobrau sy’n cael eu roddi ar gyfer y gemau bingo. Mae’n werth nodi gall yr argyfwng costau byw gael effaith ar hyn. Noda Hill et al. (2023) bod yr argyfwng costau byw yn “public health emergency”. Mae'n cael effeithiau parhaol ar iechyd a lles a fydd yn cael eu teimlo ar draws cymdeithas, ond yn anghymesur felly ymhlith grwpiau sy'n wynebu anfantais economaidd-gymdeithasol sydd, yn ei dro, yn dod â risg sylweddol i iechyd ac anghydraddoldebau iechyd y boblogaeth. Mae ymchwil flaenorol wedi nodi'r effeithiau sylweddol ac eang y mae costau byw yn eu cael ar iechyd a lles pobl yng Nghymru ac mae wedi nodi meysydd gweithredu polisi i liniaru ei effeithiau negyddol (Hill et al., 2023). Efallai ei fod hi’n syniad i ofyn i’r busnesau lleol a fydd ar stondynau i roi cyfraniad tuag at y gwobrau yn hytrach na thalu am stondyn. Mae hefyd rhai bygythiadau i’r prosiect cymunedol yma, mae rhain yn cynnwys diffyg amser gan staff a’r rhieni ac amddifadedd fel nodir uchod ond yn ychwanegol i hyn, mae yna fygythiad o diffyg ymrwymiad a diddordeb gan y gymdeithas. Eto, gobeithiwyd bod datblygu’r noson Bingo Ben i ffair cymunedol cyn y noson bingo i ddenu mwy o’r gymdeithas. 
Ar y llaw arall, mae’n bwysig nodi’r cyfleoedd bydd y prosiect yma’n rho ii disgyblion, rhieni, athrawon a’r gymdeithas i ddod at ei gilydd. Mae’r prosiect yn helpu datblygu’r pedwar diben lle gall y disgyblion ddod yn ddinasyddion egwyddorol, gwybodus sy’n “yn wybodus am eu diwylliant, eu cymuned, eu cymdeithas a’r byd yn awr ac yn y gorffennol” (Llywodraeth Cymru, 2015). Mae hefyd yn gyfle i gydweithio a chodi arian ar gyfer adnoddau i’r disgyblion a’r gymuned ac yn hysbyseb dda i’r ysgol. 
Mae'r ddogfen hon yn trafod pwysigrwydd partneriaethau teuluol, ysgol, a chymunedol wrth wella profiadau dysgu disgyblion ac ymddygiad cymdeithasol ac emosiynol. Gan ganolbwyntio ar ysgol X a'i phroject cymunedol, mae'n hawlio bod prosiectau fel "Bingo Ben" yn allweddol i greu perthnasoedd gadarn rhwng ysgolion a'u cymunedau. Mae'r astudiaeth yn cyfeirio at brosiectau fel hyn fel ffordd effeithiol o gefnogi datblygiad plant drwy foddhad cymdeithasol a chymunedol. Gan gyflwyno argymhellion ymarferol, mae'r ddogfen yn rhoi ystyriaeth i fesur effaith y prosiect gan ddefnyddio dulliau ymchwil fel holiaduron.
Er ei bod yn dangos cryfderau ac allu'r prosiect i greu cysylltiadau cymunedol, mae'n nodi hefyd ymgorfforiadau posibl oherwydd yr heriau sy'n gysylltiedig â defnyddio holiaduron. Yn y prosiect cymunedol a amlinellwyd, nod yw cryfhau cysylltiadau rhwng myfyrwyr, rhieni, teuluoedd, a'r gymuned leol wrth godi arian ar gyfer adnoddau newydd. Mae'r prosiect yn gweled creu amgylchedd cefnogol sy'n hyrwyddo lles cymunedol, yn meithrin cysylltiadau â'r ysgol, ac yn sicrhau bod myfyrwyr yn teimlo'n gysylltiedig â'r gymuned. Drwy ddefnyddio codau QR ar gyfer arolygon ac ystyried canllawiau gan BERA (2024), bydd cyfrinachedd ac ymgysylltiad cyfranogwyr yn flaenoriaeth, gan gynhyrchu mewnwelediadau gwerthfawr o ran ddomestigedd a llesiant cymunedol.
Yn olaf, mae'r gwerthusiad yn amlygu manteision y prosiect cymunedol yma, gan ganolbwyntio ar wella perthnasoedd rhwng ysgol, teuluoedd, a'r gymuned, ac yn cydnabod y potensial i greu profiadau dysgu sy'n gwella llesiant disgyblion ac yn hyrwyddo cysylltiadau cymunedol. Mae'r ddogfen yn nodi'r angen i gymryd ystyriaeth o'r heriau a allai godi o ran mesur effaith a gwerthuso prosiectau o'r fath. Mae'r syniadau hyn yn darparu sylwadau a chyngor defnyddiol ar gyfer datblygu strategaethau ar gyfer partneriaethau ysgol-gymuned yn y dyfodol.

	NIWEIDIOL

	[bookmark: _Hlk166658901]MEWNOL
(o fewn yr ysgol)
	Cryfderau
· Lleoliad cyfleus i’r ddigwyddiad codi arian.
· Cymdeithasu gyda’r rhieni ac yn ddigwyddiad sy’n hyrwyddo adeiladu perthynas cadarnhaol gyda’r gymuned. 
· Ymrwymiad disgyblion a datblygu hyder disgyblion.
· Prosiectau eraill wedi llwyddo yn y gorffennol (ras hwyaid, teithiau cerdded noddedig)

	Gwendidau
· Staffio/gwirfoddolwyr sy’n barod i helpu trefnu a chynnal y digwyddiad (ar wahan i’r disgyblion).
· Diffyg gwobrau yn cael eu roddi (argyfwng costau byw).


	ALLANOL 
(tu allan i’r ysgol)
	Cyfleoedd
· Cyfle i’r disgyblion, athrawon, rhieni a hefyd aelodau’r gymdeithas i ddod at ei gilydd.
· Datblygiad y pedwar diben.
· Cyfle i godi arian ar gyfer adnoddau i’r disgyblion.
· Mae’n hysbyseb dda i’r ysgol.

	Bygythiadau
· Amser gan y staff a’r rhieni.
· Amddifadedd (argyfwng costau byw)
· Diffyg ymrwymiad.
· Diffyg diddordeb gan y gymdeithas.



